Mødereferat fra Jægerrådsmøde 4/7-2017 ved Paw Olsen, Ørsted Grave.

Deltagere fra Jægerrådet: Paw Olsen, Morten Asserbo, Vagn-Aage Agri, Henning Breith, Jørgen Nielsen

Desuden deltog kredsformand Michael Søgaard

Dagsorden

1. Information omkring kredsarbejdet FM i Jagtsti i Elmelund v. Paw/Michael Søgaard
2. Nyt fra Grønt råd v. Jørgen Pedersen
3. Nyt fra Regulerings korpset v. Vagn-Aage
4. Nyt fra Friluftsrådet v. Paw
5. Dåvildtet på Fyn og Assens Hjortelaug v. Paw
6. Udsætningsforliget samt Jagttidsrevisionen v. Paw
7. Referater v. Morten Asserbo.
8. Eventuelt.

Referat:

1. Kredsformanden gave et kort beskrivelse af sin opstart som kredsformand og hans visioner og ønsker for det fremtidige arbejde. 2 fynske jægerråd er på nuværende tidspunkt ikke medlem af kredsen, men der arbejdes på at få dem ind igen. Kredsen har atter i år deltaget i livsstilsmessen på Valdemars Slot, det var et godt arrangement og deltagelsen er gratis i modsætning til Det Fynske Dyrskue som man har opgivet på grund af den høje pris. Der arbejdes på organisering af næste jagtudstilling i OCC i foråret 2018.

Michael Søgaard fortalte desuden at han i den kommende tid meget gerne vil ud til arrangementer i lokale jagtforeninger.

Paw fortalte om afviklingen af Jægerforbundets forbundsmesterskab i jagtsti lørdag den 17. juni. Det var et godt arrangement både for de 39 deltagere og de mange hjælpere, man kunne dog ønske at der fra jægerside var større interesse i at deltage, da det er et stort arrangement at sætte op.

1. Da Jørgen Pedersen desværre var blevet forhindret i at deltage i mødet havde han givet noget information til Paw som viderebragte denne. Naturens Dag skal i år afholdes på Bogø den 10 september, jægerrådet deltager ikke. Der arbejdes på at få Bogø inkluderet i ”Naturpark Lillebælt”. De fynske kommuner arbejder på at etablere et ”Naturråd Fyn” der skal være med til at udfærdige et ”Grønt Danmarkskort” over eksisterende værdifuld natur og mulige udviklingsområder.
2. Reguleringskorpset: Vor hidtidige kontaktperson i Jægerforbundet Peter Smærup er overgået til andre opgaver og den nye kontaktperson er Karl Åge Dalbæk Andresen. Vagn-Aage har forsøgt at fange en mår i Thorøhuse dog uden resultat, desuden har han rådgivet en jæger i Tommerup omkring ansøgning af reguleringstilladelse til råger.
3. Paw er nu blevet fuldgyldigt medlem af Friluftsrådet, og deltager i deres møder. Man har sidst diskuteret den indhegning som Brahetrolleborg har opført omkring hele ejendommen, det ser dog ud til at det er forgået helt lovligt med de nødvendige tilladelser. Man har desuden øget fokus på de mange gæs hvor antallet synes at øges hvert år. Med hensyn til dåvildtet er man opmærksom på at jægerne har (for) megen fokus på de store hjorte.
4. Hjortelaug Assens har deltaget i forårets temadag på Sollerup, der arbejdes på at lave en fælles indstilling til Viltforvaltningsrådet om den fremtidige forvaltning på Fyn.
5. Udsætningsforliget blev gennemgået, men revisionen af jagttider en endnu ikke på plads.
6. Morten Asserbo henviste til referater fra såvel Ejbymødet som fra kredsens bestyrelsesmøder, idet disse ofte er så indforståede at de ”almindelige” jægere ikke har mulighed for at forstå dem. Morten henstiller derfor til at man laver mere udførlige og lettere læsbare referater. Michael Søgaard vil tage poblemet op med kredsens referent.
7. Intet under punktet eventuelt.

Brunshuse d. 16.7.17

Jørgen Nielsen

Sekretær i Jægerråd Assens